Tiszta otthon 50 perc alatt

Hatékony takarítás tippek a szakértőktől, ha csak egy órád van a vendégek érkezése előtt

Az ünnepi időszakban a vendégfogadás gyakran stresszel jár, különösen akkor, ha vendégek érkezése előtt szeretnénk gyorsan rendet teremteni. Ilyenkor pedig bizony gyakran és többen fordulnak meg nálunk mind a családtagok, mind a barátok, legyen szó év végi partiról, gyerekzsúrról, Mikulásbuliról vagy a szentestéről. Sok az örömteli esemény, de az ajándékvadászat és a készülődés több időnket foglalja le, ráadásul a téli időjárás sem mindig kedvez az otthon tisztaságának: a családtagok - a négylábúak is - behozzák a havat, sarat. A Rowenta takarítási szakértői tudják, hogy a tiszta, rendezett otthon nemcsak vizuálisan megnyugtató, hanem az ünnepi harmónia alapfeltétele is. Ezért olyan takarítási stratégiát dolgoztak ki, amely akár 50 perc alatt is lehetővé teszi a ragyogóan tiszta otthont, még a vendégek megérkezése előtt.

Prioritás és időbeosztás: így érhetsz el gyors eredményt

Az alábbi lépések segítenek abban, hogy a vendégeidet egy tiszta és rendezett otthonban fogadd. A 50 perces takarítás kulcsa az idő okos beosztása és a megfelelő eszközök használata.

1. RENDRAKÁS

Először szabadítsd meg az otthonodat a legszembetűnőbb rendetlenségtől:

Gyűjtsd össze a szétszórt tárgyakat: A nappaliban és a közös helyiségekben gyorsan rakj rendet. Használj egy nagy kosarat vagy dobozt, ahová a szétszórt csomagolóanyagokat, játékokat és egyéb tárgyakat gyűjtheted, hogy a teret azonnal rendezettebbé tedd. Ne feledd: gyorsabban haladsz, ha semmit nem kell kerülgetned.

Pakolj le az asztalokról: A nappali és az étkező asztala gyakran a zsúfoltság központja. A tányérokat és poharakat tedd a mosogatógépbe vagy mosogatóba, majd töröld le az asztalt nedves törlőkendővel – ez gyors és hatékony megoldás.

2. TAKARÍTÁS

Konyhapult rendbetétele: A tányérokat és poharakat elpakolva töröld le a konyhapultot zsíroldós tisztítószerrel. Ez a kis lépés is nagy változást hoz: a tiszta konyhapult azonnal rendet sugall.

Porszívózás és felmosás egy lépésben: A Rowenta X-Clean 4 2in1 állóporszívóval időt és energiát spórolhatsz. Egyetlen feltöltéssel akár 50 percig használható, így vezeték nélküli kialakításával együtt lehetővé teszi, hogy könnyedén, gyorsan átszaladhass az egész lakáson – morzsák, sár, foltok, az utcáról behordott csúszásmentesítő anyagok és tűlevelek nyomtalanul eltűnnek. Nem túlzás, hogy szaladhatsz: önjáró, görgős rendszere ugyanis minimális erőfeszítést igényel.

Felejtsd el a felmosófát és a vödröt: A Rowenta X-Clean 4 2in1 egyszerre porszívóz és felmos. Ha végeztél, akkor nem kell bajlódnod a vödörrel és a mop csavargatásával sem: kapcsold be a porszívó öntisztító funkcióját, majd tedd is el a helyére.

3. UTOLSÓ SIMÍTÁSOK

Szellőztess és frissítsd a levegőt: Néhány percnyi szellőztetéssel felfrissítheted a helyiségek atmoszféráját, és eltüntetheted az ételszagokat.

Dekoráció és illatok: Helyezz el egy-két ünnepi díszt vagy gyújts meg egy illatgyertyát – ez az apróság azonnal vendégváró hangulatot teremt.

Tiszta otthon, nyugodt ünnepek

Egy tiszta és rendezett otthonban könnyebb megélni az ünnepi pillanatokat, a stresszmentes vendégfogadás pedig mindenki számára élvezetesebbé teszi az összejövetelt. Egy megtervezett, gyors és hatékonya takarítással időt is spórolhatsz, hogy az igazán fontos dolgokra – a családdal és barátokkal töltött időre – koncentrálhass.

Sajtókapcsolat:

* Varga Dóra Karola
* BSS Communications
* dora.varga@bsscommunications.com

|  |  |
| --- | --- |
|  | © Rowenta |
|  | © Rowenta |
|  | © Rowenta |

Eredeti tartalom: Rowenta

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/17323/tiszta-otthon-50-perc-alatt/